Voel so jammer vir die mense wat besprekings gemaak het by die see en nou nie die strande kan gebruik. As 'n mens gaan kyk na die Tuin roete, dan is dit 'n GROOT vakansie bestemming vir duisende.
As ek beplan het om in die Ooskaap of Tuinroete te gaan kampeer, so ek dit steeds doen. Om by die see kilometers ver op die strand te stap, is die nommer een item op my/ons lysie, maar as dit nie moontlik is nie, is daar steeds baie ander dinge om te doen. 'n Mens moet net 'n bietjie vindingryk en nuuskierig wees en jy sal baie ander dinge vind om ook te doen. Swem in die see is iets wat ons nie in jare gedoen het nie, so dit sou ek nie mis nie, maar ek weet dit is die prioriteit van meeste binnelanders. Ook die geselligheid om net onder 'n strandsambreel te sit en ontspan, maar dit is nou uit. As ek na Hennie se lysie kyk, is daar genoeg dinge om jou besig te hou. Selfde by PE en Oos-Londen. Die Swaeltjies kampeer soms vir ses maande by Eiland of Tsipise waar daar bitter min te doen is, en geniet dit (ek sien nie daarvoor kans nie), so om vir 'n week of twee net af te skakel, bbehoort ook deur werkende mense doenbaar te wees.
Ek dink net dat dit bietjie moeilik gaan wees met die ouers met kinders wat gewoond daaraan is om NET strand toe te gaan. Kennisse van ons gaan nou al seker vir die laaste 16 jaar af Hartenbos toe. Hulle gaan ELKE dag strand toe en lê die hele dag op die strand. Weet nie wat hulle nou gaan doen nie.
Ekself hou gladnie van Malls nie. Ek dink jy het 'n groter kans om daar besmet te word as op 'n strand.
Ek hoor wat jy sê Danie. Ek meen net dit is nie realisties of regverdig om altyd die "ander" mense vir alles te blameer as jou eie groep duidelik netso skuldig is nie.
Ek weet nie waar die lisensies bekombaar is nie, Google behoort te kan help. Ek weet wel dat jy lisensies vir omtrent enigiets op die strand moet hê. Jy moet een hê as jy wil visvang, as jy aas wil uithaal, as jy mossels wil oes, as jy kreef wil vang, as jy skulpe wil optel. En jy moet weet watter vis jy mag vang en watter nie. Ek glo darem nie jy het 'n lisensie nodig om in die see te swem of op die strand te stap nie- as jy toegelaat word om dit te doen.